

ที่ มท ๐๘10.6/ว 1082 กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 19 มีนาคม ๒๕62

เรื่อง การขับเคลื่อนการดำเนินงานการพัฒนาคุณภาพชีวิตระดับพื้นที่

เรียน ผู้ว่าราชการจังหวัด ทุกจังหวัด

อ้างถึง ระเบียบสำนักนายกรัฐมนตรีว่าด้วยการพัฒนาคุณภาพชีวิตระดับพื้นที่ พ.ศ. 2561

สิ่งที่ส่งมาด้วย สำเนาหนังสือกระทรวงมหาดไทย ที่ มท 0211.3/01347

 ลงวันที่ 24 มกราคม 2562 จำนวน 1 ฉบับ

ตามที่ระเบียบสำนักนายกรัฐมนตรีว่าด้วยการพัฒนาคุณภาพชีวิตระดับพื้นที่ พ.ศ. 2561ได้ประกาศใช้ในราชกิจจานุเบกษา เล่ม 135 ตอนพิเศษ 54 ง วันที่ 9 มีนาคม 2561 นั้น และกรมส่งเสริมการปกครองท้องถิ่นได้รับแจ้งจากสำนักงานปลัดกระทรวงมหาดไทยว่า ในการประชุมคณะกรรมการขับเคลื่อนและปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุขและสังคม ครั้งที่ 1/2562 เมื่อวันที่ 3 มกราคม 2562 กระทรวงสาธารณสุขได้นำเสนอผลการดำเนินงานคณะกรรมการพัฒนาคุณภาพชีวิตระดับอำเภอ (พชอ.) ต่อที่ประชุม และรองนายกรัฐมนตรี (พลเอก ฉัตรชัย สาริกัลยะ) ประธานการประชุม โดยขอให้กรมส่งเสริมการปกครองท้องถิ่นพิจารณาใช้งบประมาณองค์กรปกครองส่วนท้องถิ่นเพื่อสนับสนุนการดำเนินงานของคณะกรรมการพัฒนาคุณภาพชีวิตระดับอำเภอ (พชอ.) ให้บรรลุเป้าหมายและแนวทางที่กำหนด กระทรวงมหาดไทยจึงขอความร่วมมือกรมส่งเสริมการปกครองท้องถิ่นแจ้งประสานองค์กรปกครองส่วนท้องถิ่นพิจารณาให้การสนับสนุนงบประมาณในส่วนที่เกี่ยวข้อง ตามภารกิจที่กฎหมายกำหนด เพื่อสนับสนุนการดำเนินงานคณะกรรมการพัฒนาคุณภาพชีวิตระดับอำเภอ (พชอ.) ต่อไป รายละเอียดปรากฏตามสิ่งที่ส่งมาด้วย

 กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนคณะกรรมการพัฒนาคุณภาพชีวิตระดับอำเภอ (พชอ.) เป็นไปด้วยความเรียบร้อย มีประสิทธิภาพ จึงขอให้จังหวัดแจ้งองค์กรปกครองส่วนท้องถิ่น พิจารณาดำเนินการในส่วนที่เกี่ยวข้องต่อไป

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการพัฒนาเศรษฐกิจ สังคม และคุณภาพชีวิต

โทร. ๐ ๒241 9000 ต่อ 4132 – 4133

ผู้ประสานงาน นางสาวจันทร์เพ็ญ พึ่งเฮง โทร. 08 1423 5483